Gʻallaorol

Gʻallaorol on kaupunki ja samannimisen piirin hallinnollinen keskus Jizzaxin alueella Uzbekistanissa. Se sijaitsee Sangzorjoen varrella 30 kilometriä Jizzaxista lounaaseen. Kaupungissa oli 24 700 asukasta vuonna 2016. Paikkakunta on perustettu Yangiqoʻrgʻonin kylänä vuonna 1926. Siitä tuli Gʻallaorolin kaupunki vuonna 1973. Kaupungissa toimii puuvilla- ja elintarviketeollisuutta. Sen kautta kulkee Taškentin ja Samarkandin välinen maantie ja rautatie. Nähtävyyksiä ovat paikalliset moskeijat ja lähistöllä sijaitseva ”Timurin portti”. Lähteet